25 Akee Gyihova zele Mosisi kɛ:2 “Ka kile Yizilayɛma kɛ bɛye ndoboa bɛmaa me; die ndoboa wɔ awie biala mɔɔ ye ahonle kɛha ye la ɛkɛ ne maa me.+3 Ndoboa mɔɔ ɛbalie wɔavi bɛ ɛkɛ ne la ɛne: nvutuke,+ dwɛtɛ fufule,+ kɔbele,+4 nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ, lenen kpalɛ, abɔnkye enrinli,5 mboane nyinli nwoma mɔɔ bɛwula ye kɔkɔlɛ, nane nwoma,* akasea baka,+6 kɛnlaneɛ nwole,+ balesam mɔɔ bɛbava bɛayɛ ɛkpokpalɛ nwole+ nee ayilevuanlɛ+ ne la,7 yɛɛ ɔnekese awolɛ nee awolɛ gyɛne mɔɔ bɛbava bɛabobɔ yifɔdo ne+ nee akɛnrazo aguzo ne+ mɔ anu la.8 Bɛbayɛ ɛleka mɔɔ bɛbazonle me la bɛamaa me, na meadɛnla bɛ avinli.+9 Bɛbayɛ ɛdanlɛsua ne nee nuhua ninyɛne ne amuala kɛ neazo ne mɔɔ melɛkile wɔ la pɛpɛɛpɛ.+10 “Bɛbava akasea baka bɛayɛ ɛlɛka mɔɔ ye tendenle le kubit* nwiɔ nee foa, ye tɛtɛlɛ le kubit ko nee foa, na ye anwumahɔlɛ le kubit ko nee foa la.+11 Akee ɛbaholo nvutuke tagyee wɔagua nwolɛ.+ Ɛbaholo wɔagua ɔ kunlu nee nwolɛ amuala, na wɔava nvutuke wɔado* ɔ nloa wɔabɛnga wɔayia.+12 Ɛbava nvutuke wɔayɛ ngɛba nna wɔ ɔ gyakɛ nna ne anwuma, ngɛba nwiɔ wɔ ye foa ko yɛɛ ngɛba nwiɔ wɔ foa ko ne noko.13 Ɛbava akasea baka wɔaze mbaka ndenrɛndenra na wɔaholo nvutuke wɔagua nwolɛ.+14 Ɛbava mbaka ne mɔ wɔawulowula ngɛba ne mɔɔ wɔ Ɛlɛka ne foa ko nee ye foa ko la anu amaa bɛava bɛazoa Ɛlɛka ne.15 Mbaka ne mɔ baha Ɛlɛka ne ngɛba ne mɔ anu; ɔnle kɛ bɛyeye bɛfi nu.+16 Ɛbava Daselɛlilɛ ne mɔɔ mebava meamaa wɔ la wɔagua Ɛlɛka ne anu.+17 “Ɛbava nvutuke tagyee wɔayɛ ɔ ti ne; ye tendenle bayɛ kubit nwiɔ nee foa yɛɛ ye tɛtɛlɛ bayɛ kubit ko nee foa.+18 Ɛbava nvutuke wɔayɛ kyɛlɔbe nwiɔ; ɛbava hamenle wɔabolo bɛ wɔazie ɛlɛka ne ati ne azo wɔ ɔ ti nee ɔ ti.+19 Yɛ kyɛlɔbe ne mɔ siezie ɔ ti nee ɔ ti, kyɛlɔbe ko biala wɔ ɔ ti.20 Ɔwɔ kɛ kyɛlɔbe ne mɔ tɛlɛ bɛ ndɛba ne mɔ anu kɔ anwuma na bɛfa bɛ ndɛba ne mɔ bɛkeda tile ne azo,+ na bɛ nye bɔ zo. Ɔwɔ kɛ kyɛlɔbe ne mɔ anyunlu nea tile ne azo.21 Ɛbava Daselɛlilɛ ne mɔɔ mebava meamaa wɔ la wɔagua Ɛlɛka ne anu, na wɔava Ɛlɛka ne ati ne+ wɔaheda zolɛ.22 Mebaye me nwo meahile wɔ wɔ ɛkɛ na me nee wɔ adendɛ wɔ Ɛlɛka tile ne anwuma.+ Kyɛlɔbe nwiɔ ne mɔɔ wɔ Daselɛlilɛ ɛlɛka ne azo la avinli a mebamaa wɔanwu mɛla kɔsɔɔti mɔɔ mebamaa wɔava wɔamaa Yizilayɛma la a.23 “Eza ɛbava akasea baka wɔayɛ ɛkponle;+ ye tendenle bayɛ kubit nwiɔ, ye tɛtɛlɛ bayɛ kubit ko yɛɛ ye anwumahɔlɛ bayɛ kubit ko nee foa.+24 Ɛbaholo nvutuke tagyee wɔagua nwolɛ na wɔava nvutuke wɔado* ɔ nloa wɔabɛnga wɔayia.25 Ɛbayɛ kɛba mɔɔ ye tɛtɛlɛ le kɛ bɛ sa mrɛlɛsɛka nna* la wɔado ɔ nloa na wɔava nvutuke wɔado* kɛba ne anloa wɔabɛnga wɔayia.26 Ɛbava nvutuke wɔayɛ ngɛba nna na wɔava ngɛba ne mɔ wɔawulowula ɛkponle ne muleɛ nna ne, ɛleka mɔɔ ɔ gyakɛ ne mɔ wɔ la.27 Ɔwɔ kɛ ngɛba ne mɔ bikye ɔ nloa kɛba ne na bɛava mbaka ne mɔ bɛawulowula nu bɛazoa ɛkponle ne.28 Ɛbava akasea baka wɔaze mbaka ndenrɛndenra na wɔaholo nvutuke wɔagua nwo na bɛava bɛazoa ɛkponle ne.29 “Eza ɛbayɛ pɛlɛte, kanrɛlɛ ngyikyi, yɛɛ kanrɛlɛ mgbole nee ahyɛnze mɔɔ bɛbava bɛawola afɔlebɔlɛ nza la. Ɛbava nvutuke tagyee a wɔayɛ ɔ muala a.+30 Na ɛbava paano ne mɔɔ bɛfa bɛkile la wɔagua ɛkponle ne azo wɔ me nyunlu dahuu.+31 “Ɛbava nvutuke tagyee wɔayɛ kɛnlaneɛbaka.+ Ɛbava hamenle a wɔabolo kɛnlaneɛbaka ne a. Ɔwɔ kɛ ɔ bo ne, ye baka ne, ye ngane ne mɔ, ye nya ngyikyi ne mɔ, ye deɛ kpokpɔkoo ne mɔ yɛɛ ye ndotolo ne mɔ bɔ nu yɛ debie ko.+32 Ɔwɔ kɛ kɛnlaneɛbaka ne nyia ngane nsia, ngane nsa wɔ foa ko yɛɛ ngane nsa wɔ foa ko ne noko.33 Ɔwɔ kɛ ngane ko biala nyia nya ngyikyi nsa mɔɔ le kɛ alemɔndo ndotolo la mɔɔ deɛ kpokpɔkoo nee ndotolo doɔdoa zo la wɔ ngane ne mɔ foa ko. Zɔhane ala a ɔwɔ kɛ ngane ko biala yɛ wɔ ye foa ko ne noko a. Kɛ ngane nsia ne mɔ bayɛ wɔ kɛnlaneɛbaka ne anwo la ɛne.34 Nya ngyikyi nna mɔɔ le kɛ alemɔndo ndotolo mɔɔ deɛ kpokpɔkoo nee ndotolo doɔdoa zo la wɔ ye baka mumua ne anwo.35 Ɔwɔ kɛ deɛ kpɔkoo ko ba ngane nwiɔ mɔɔ limoa la abo, yɛɛ deɛ kpɔkoo ko ba ngane nwiɔ bieko mɔɔ doa zo la abo na bieko ba ngane nwiɔ ne mɔɔ li awieleɛ la abo wɔ ngane nsia ne mɔ mɔɔ wɔ baka mumua ne anwo la abo.36 Ɔwɔ kɛ deɛ kpokpɔkoo ne mɔ nee ngane ne mɔ yɛɛ kɛnlaneɛbaka ne amuala bɔ nu yɛ debie ko, fa hamenle bolo nvutuke tagyee yɛ.+37 Ɛbayɛ ahɛnlaneɛ nsuu wɔ zolɛ, saa bɛsɔ ahɛnlaneɛ ne mɔ a, bɛbada bɛagua kɛnlaneɛbaka ne anyunlu.+38 Ɛbava nvutuke tagyee wɔayɛ dabekɛ* nee ye senlevalɛ ahyɛnze ne mɔ.+39 Ɔwɔ kɛ ɛfa nvutuke tagyee talɛnte* ko ɛyɛ kɛnlaneɛbaka ne nee nwolɛ ninyɛne ne amuala.40 Nea kɛ ɛbayɛ bɛ kɛ bɛ neazo ne mɔɔ menvale mengilele wɔ wɔ boka ne azo la.+
twi_Latn